Мікалай Канстанцінавіч Казакевіч

Мікалай Канстанцінавіч Казаке́віч (, вёска Дулебы, Бярэзінскі раён, Мінская вобласць — , Гомель) — беларускі мастак-жывапісец, заслужаны дзеяч мастацтваў БССР (1988), лаўрэат Дзяржаўнай прэміі Рэспублікі Беларусь (2000).

 Біяграфія 
У 1955 годзе скончыў Мінскае мастацкае вучылішча, у 1961 — Беларускі дзяржаўны тэатральна-мастацкі інстытут. Выкладчыкі — Віталь Цвірка, Уладзімір Сухаверхаў, Аляксандр Мазалёў. Упершыню творы мастака экспанаваліся ў 1961 годзе.

Член Беларускага саюза мастакоў з 1963 года. Жыў у г. Гомелі.

Працаваў у станковым жывапісе ў жанрах лірычнага пейзажу, сюжэтна-тэматычнай карціны. Адной з найбольш вядомых прац мастака з’яўляецца карціна «Над роднымі прасторамі» (1979)«Над роднымі прасторамі» .

Карціны М. Казакевіча знаходзяцца ў Нацыянальным мастацкім музеі Рэспублікі Беларусь, фондзе Беларускага саюза мастакоў, Музеі сучаснага выяўленчага мастацтва, карціннай галерэі Г. Х. Вашчанкі, Магілёўскім абласны м мастацкім музеі імя Паўла Масленікава.

 Выстаўкі 
 1961 — Усесаюзная выстаўка дыпломных работ. Масква, Ленінград
 1974 — Калектыўная выстаўка мастакоў СССР, ПНР і ГДР
 1979 — Персанальная мастацкая выстаўка ЦДМ, Масква
 1980 — Выстаўка твораў савецкіх мастакоў, ГДР
 1982 — Выстаўка мастакоў Расіі, Украіны і Беларусі «Кіеву 1500 гадоў»
 1987 — Персанальная мастацкая выстава, Мінск
 1993 — Персанальная мастацкая выстава, Клермон-Феран, Францыя
 1995 — Персанальная мастацкая выстава, Дзяржаўны мастацкі музей, Мінск
 2008 — Персанальная мастацкая выстава, карцінная галерэя Г. Х. Вашчанкі, Гомель

і інш.

 Узнагароды і прэміі 
 Дзяржаўная прэмія Рэспублікі Беларусь у галіне літаратуры, мастацтва і архітэктурыі (2000) — за серыю пейзажаў «Краявіды Беларусі», выкананых у 1995—1998 гадах.
 Ордэн Дружбы народаў
 Ордэн Францыска Скарыны (2010)
 Бронзавая медаль ВДНГ СССР за працу «Юнацтва»
 Заслужаны дзеяч мастацтваў Беларусі
 Ганаровая грамата Вярхоўнага Савета БССР

 Літаратура 
  — С. 411.
 .
 Салавей Л. Ф. Мікалай Казакевіч: Альбом. — Мн. : Беларусь, 1987. — 54 с.

 Спасылкі 
 Сайт Мікалая Казакевіча
 Оптимистические пейзажи Николая Казакевича // «Гомельская правда» 24 января 2008 

Катэгорыя:Выпускнікі Мінскага дзяржаўнага мастацкага каледжа імя А. К. Глебава
Катэгорыя:Выпускнікі Беларускай акадэміі мастацтваў
Катэгорыя:Мастакі СССР
Катэгорыя:Мастакі Беларусі
Катэгорыя:Мастакі XX стагоддзя
Катэгорыя:Мастакі XXI стагоддзя
Катэгорыя:Заслужаныя дзеячы мастацтваў Беларускай ССР
Катэгорыя:Узнагароджаныя Ганаровай граматай Прэзідыума Вярхоўнага Савета БССР